La Gacha a la Cistèrna

Creacion del libre 

 Sa creacion 
La Gacha a la cistèrna foguèt escrich en mens d'una annada per son autor Robèrt Lafont entre junh e novembre de 1997 puèi publicat en çò de las edicions Jorn en 1998. 

Aquesta seguida poetica es devesida a l'entorn de tres partidas (o tres cants) nomenadas : 

 Dieu(s)
 Òme(s)
 Espaci(s)

En rason de lor ligam amb "la gacha" que pren un ròtle important dins lo raconte (es lo narrator a travers los atges e las epòcas), la seguida poetica prepausada per Robèrt Lafont se deu  legir coma un roman, dins sa totalitat.

 Versificacion e Rimas 
Los tres cants de La Gacha a la Cistèrna son formats respectivaments de : 

 Dieu(s) : cien uèitanta un quntil
 Òme(s) : cien setanta quatre quintil
 Espaci(s) : cien uèitanta quintil

Cadun dels verses del quintil son en decasillaba e respectan lo format ritmic de la terza rima de Dante. Es de dire en : aabcb. En mai, los dos primièrs verses de cada quintil reprenon lo quatren vers del quintil precedent. 

 Exemple : 
Estròfa n°7 del cant Dieu(s)

Mai de matins que i a devers la rara / que de l'a ièr lo d'uei sagnós separa / cluga e lo pren la paur d'un temps antic / ont lei d'aicí s'esperavan messatge / que lei portaire' a la fin dau castic

Estròfa n°8 del cant Dieu(s) 

dieu dieus a la ciutat d'autre ribatge / aurián au cèu porgit son omenatge / de mòrt d'encendi e de brava terror. / Pasmens passant ai campàs de porracha / l'odor de sang emmarada a l'error